केरल हाईकोर्ट ने फिल्म की रिलीज पर रोक लगाने से किया था इनकार
The Kerala Story Ban Controversy - फिल्म 'द केरल स्टोरी' की रिलीज पर रोक लगाने वाली याचिका पर आज यानी सोमवार को सुप्रीम कोर्ट में सुनवाई होगी। इससे पहले 5 मई को केरल हाईकोर्ट ने फिल्म की रिलीज पर रोक लगाने से इनकार कर दिया था
फिल्म 'द केरल स्टोरी' की रिलीज पर रोक लगाने वाली याचिका पर सोमवार को सुप्रीम कोर्ट में सुनवाई हुई। सीनियर एडवोकेट कपिल सिब्बल ने कोर्ट में याचिकाकर्ता कुर्बान अली का पक्ष रखते हुए कहा कि केरल हाईकोर्ट के बाद मद्रास हाईकोर्ट ने भी उनकी याचिका खारिज कर दी है। कोर्ट अब इस मामले में कल यानी मंगलवार को सुनवाई करेगा।
कुर्बान अली पेशे से पत्रकार हैं, उन्होंने सुप्रीम कोर्ट में याचिका दाखिल कर फिल्म की रिलीज रोकने की मांग की थी। वहीं, जमीयत उलेमा ए हिंद भी यही अपील लेकर कोर्ट पहुंचा है।
बता दें कि 5 मई को केरल हाईकोर्ट ने फिल्म की रिलीज पर रोक लगाने से इनकार कर दिया था। इसके बाद याचिकाकर्ताओं ने हाईकोर्ट के इस फैसले को सुप्रीम कोर्ट में चुनौती दी थी।
केरल हाईकोर्ट ने क्या कहा था...
केरल हाईकोर्ट ने फिल्म की रिलीज पर रोक लगाने से इनकार करते हुए कहा था- मूवी सच्ची घटनाओं से प्रेरित है। जस्टिस एन नागरेश और जस्टिस सोफी थॉमस ने कहा कि फिल्म सर्टिफिकेशन बोर्ड ने इसे देखने के बाद ही रिलीज करने की इजाजत दी है। इसमें किसी समुदाय के लिए कुछ भी आपत्तिजनक नहीं दिख रहा।
कोर्ट ने पूछा- किसी भी याचिकाकर्ता ने फिल्म देखी? प्रोड्यूसर कह रहे हैं कि फिल्म कुछ घटनाओं का काल्पनिक वर्जन है। वो उस टीजर को भी सोशल मीडिया से हटाने को राजी हैं, जिसमें 32 हजार महिलाओं के ISIS में शामिल होने की बात है।
सुप्रीम कोर्ट ने पहले क्या कहा था...
केरल हाईकोर्ट से झटका मिलने के बाद फैसले को सुप्रीम कोर्ट में चुनौती दी गई। याचिकाकर्ताओं की ओर से कोर्ट में सीनियर एडवोकेट कपिल सिब्बल पेश हुए। उन्होंने CJI डी वाई चंद्रचूड़ और जस्टिस पीएस नरसिम्हा की बेंच से मामले की तत्काल सुनवाई करने की अपील की।
बेंच ने पूछा कि क्या हाईकोर्ट ने इस मामले में कोई आदेश पारित किया है। जवाब में एडवोकेट कपिल सिब्बल ने कहा कि उन्होंने फिल्म की रिलीज पर रोक लगाने से इनकार कर दिया है। SC ने कहा कि फिल्म बनाने के लिए एक्टर्स और प्रोड्यूसर ने मेहनत की है, आपको यह जरूर सोचना चाहिए। आपको फिल्म पर रोक लगाने के मामले में बहुत सावधान रहना चाहिए। अगर यह फिल्म अच्छी नहीं है तो ये बाजार तय कर देगा।
इन राज्यों में टैक्स फ्री हुई फिल्म
'द केरल स्टोरी' को मध्य प्रदेश में टैक्स फ्री कर दिया गया था। इसके बाद उत्तर प्रदेश में भी फिल्म को टैक्स फ्री कर दिया गया। वहीं, बंगाल की मुख्यमंत्री ममता बनर्जी ने फिल्म को बैन कर दिया। उधर, तमिलनाडु में सिनेमाघरों के मालिकों ने खुद फिल्म न दिखाने का ऐलान कर दिया था।
डायरेक्टर बोले- फिल्म पर बैन राजनीति से प्रेरित
फिल्म के डायरेक्टर सुदीप्तो सेन ने कहा कि यह बेहद दुर्भाग्यपूर्ण है कि ममता बनर्जी ने बिना देखे फिल्म को बैन कर दिया है। इस फिल्म की वजह से राज्य में कोई अप्रिय घटना नहीं हुई है। यह बैन पूरी तरह राजनीति से प्रेरित है। मैं उनसे अपील करता हूं कि वे फिल्म को देखें, फिर कोई फैसला लें। फिल्म मेकर अशोक पंडित ने कहा कि यह बैन अभिव्यक्ति की आजादी पर हमला है।
फिल्म द केरल स्टोरी से जुड़ी अन्य खबरें यहां पढ़ें...
केरल स्टोरी पर रोक की पिटीशन सुनेगा सुप्रीम कोर्ट, पहले कहा था- फिल्म अच्छी है या नहीं, बाजार तय करेगा
फिल्म द केरल स्टोरी की रिलीज पर रोक की याचिका पर सुप्रीम कोर्ट सुनवाई को राजी हो गया। कांग्रेस नेता और सीनियर एडवोकेट कपिल सिब्बल ने कोर्ट ने याचिका पर जल्द सुनवाई करने की अपील की थी। इस पर कोर्ट ने कहा कि था- फिल्म अच्छी है या नहीं, ये बजार तय करेगा। पढ़ें पूरी खबर...
द केरला स्टोरी की रिलीज पर इंग्लैंड में रोक, अंतिम वक्त पर कैंसिल हुए शोज
द केरला स्टोरी को लेकर विवाद अब इंग्लैंड तक पहुंच गया। फिल्म वहां 12 मई को रिलीज होनी थी। लोगों ने टिकट भी खरीद लिए थे, लेकिन अंतिम मौके पर फिल्म की स्क्रीनिंग रोक दी गई। वहां के कुछ भारतीय लोगों ने कहा कि उनके पास रिफंड का एक मेल आया है। पढ़ें पूरी खबर...